Αντουάν Γκομπό

Ο Αντουάν Γκομπό, Σεβαλιέ ντε Μερέ (γαλλικά: Antoine Gombaud, Chevalier de Méré) ήταν Γάλλος συγγραφέας, που γεννήθηκε στο Πουατού (Poitou) το 1607 και πέθανε στις 29 Δεκεμβρίου 1684.E. Feuillâtre (Editor), Les Épistoliers Du XVIIe Siècle. Avec Des Notices biographieques, des Notices littèraires, des Notes explicatives, des Jugements, un Questionnaire sur les Lettres et des Sujets de devoirs., Librairie Larousse, 1952. Παρόλο που δεν ήταν ευγενής, υιοθέτησε τον τίτλο Chevalier (Ιππότης) από τον χαρακτήρα στους διαλόγους του ο οποίος αντιπροσώπευε τις απόψεις του (ονομάστηκε Chevalier de Méré επειδή εκπαιδεύτηκε στο Méré). Αργότερα οι φίλοι του άρχισαν να τον αποκαλούν με αυτό το όνομα.Aaron Brown, The Poker Face of Wall Street, John Wiley & Sons, 2006.

Ο Γκομπό ήταν σημαντικός θεωρητικός σαλονιού.Η θεωρία σαλονιού απολαμβάνει σύχρονη αναβίωση ως μοντέλο για συνεργασίες στο Διαδίκτυο όπως η Βικιπαίδεια. Δείτε Elizabeth Fay, "The Bluestocking Archive: Constructivism and Salon Theory Revisited" , Romanticism on the Net, 10 Μαΐου 1998. Όπως πολλοί φιλελεύθεροι στοχαστές του 17ου αιώνα ήταν δύσπιστος απέναντι και στην κληρονομική εξουσία και στην δημοκρατία. Πίστευε ότι τα ζητήματα είναι καλύτερο να επιλύονται σε ανοικτές συζητήσεις ανάμεσα σε μοντέρνους, ευφυείς ανθρώπους. Αυτή η σχολή σκέψης εκφυλίστηκε στον δανδισμό, και εξέλιπε ως οργανωμένη φιλοσοφία με τη Γαλλική Επανάσταση.Andreas Gailus, Passions of the Sign: Revolution and Language in Kant, Goethe and Kleist, Johns Hopkins University Press, 2006.

Τα πιο διάσημα δοκίμια του Γκομπό είναι το L'honnête homme (Ο έντιμος άνθρωπος) και το Discours de la vraie honnêteté (Πραγματεία για την αληθινή τιμιότητα), όμως πιο γνωστός είναι για την συμβολή του στην θεωρία πιθανοτήτων. Ήταν ερασιτέχνης μαθηματικός ο οποίος άρχισε να ενδιαφέρεται σε ένα πρόβλημα που χρονολογείται τουλάχιστον από τον Μεσαίωνα, το πρόβλημα διαίρεσης του στοιχήματος. Το πρόβλημα έχει ως εξής: δύο παίκτες συμφωνούν να παίξουν ένα παιχνίδι για ένα αριθμό γύρων και στο τέλος ο νικητής να κερδίσει ένα ποσό. Πως θα πρέπει να μοιραστεί το ποσό αν το παιχνίδι τελειώσει για κάποιον λόγο πρόωρα;Tom M. Apostol, Calculus, Volume II, John Wiley & Sons, 1969.

Ο Γκομπό ζήτησε από διάφορους μαθηματικούς του κύκλου του Μαρέν Μερσέν να λύσουν το πρόβλημα. Ο Μπλεζ Πασκάλ και ο Πιέρ ντε Φερμά ανταποκρίθηκαν στην πρόκληση. Σε μία σειρά επιστολών έθεσαν τα θεμέλια της σύγχρονης θεωρίας πιθανοτήτων.Keith Devlin, The Unfinished Game: Pascal, Fermat, and the Seventeenth-Century Letter That Made the World Modern, Basic Books, 2008.

 Παραπομπές 

 Εξωτερικοί σύνδεσμοι 
 Τα παράδοξα του Σεβαλιέ ντε Μερέ

Κατηγορία:Γάλλοι συγγραφείς
Κατηγορία:Γάλλοι μαθηματικοί
Κατηγορία:Γάλλοι δοκιμιογράφοι